กฎกระทรวงกฎกระทรวงฉบับที่ ๒๖ (พ.ศ. ๒๕๓๔)ออกตามความในพระราชบัญญัติควบคุมอาคารพ.ศ. ๒๕๒๒[๑] อาศัยอำนาจตามความในมาตรา ๕ (๓)และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคาร ออกกฎกระทรวงไว้ดังต่อไปนี้ข้อ ๑ ให้ยกเลิกกฎกระทรวง ฉบับที่ ๑๓ (พ.ศ. ๒๕๒๘)ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๒[๒]ในกฎกระทรวงนี้บริเวณที่ ๑ หมายความว่าพื้นที่ในบริเวณรอบนอกเขตพระราชวังบางปะอินในระยะ ๕๐๐ เมตรพื้นที่ในบริเวณรอบนอกเขตศูนย์ศิลปาชีพบางไทรในระยะ ๕๐๐ เมตร เฉพาะฝั่งตะวันออกของแม่น้ำเจ้าพระยาบริเวณที่ ๒ หมายความว่าพื้นที่ในบริเวณเขตสุขาภิบาลบ้านเลนเว้นแต่พื้นที่ในบริเวณที่ ๑พื้นที่ในบริเวณที่วัดจากริมฝั่งแม่น้ำน้อยฝั่งตะวันออก ในเขตอำเภอบางไทรไปทางทิศตะวันออกเป็นระยะ ๕๐๐ เมตร และพื้นที่ในบริเวณที่วัดจากริมฝั่งแม่น้ำเจ้าพระยาฝั่งตะวันออก ในเขตอำเภอบางไทรไปทางทิศตะวันออกจนจดเขตทางของถนนสายบางไทร-เชียงรากน้อย ฟากตะวันตกเว้นแต่พื้นที่ของศูนย์ศิลปาชีพบางไทร และพื้นที่ในบริเวณที่ ๑บริเวณที่ ๓ หมายความว่าพื้นที่ในบริเวณที่วัดจากแนวศูนย์กลางทางหลวงแผ่นดินหมายเลข๓๒ ออกไปทั้งสองข้าง ข้างละ ๑,๐๐๐ เมตรโดยด้านเหนือจดเส้นแบ่งเขตอำเภอบางปะอินกับอำเภออุทัย และด้านใต้จดเส้นขนานฟากเหนือระยะ ๑,๐๐๐ เมตร กับแนวศูนย์กลางทางหลวงแผ่นดินหมายเลข ๓๗ และแนวศูนย์กลางทางหลวงแผ่นดินหมายเลข๑ (ถนนพหลโยธิน)พื้นที่ในบริเวณที่วัดจากแนวศูนย์กลางทางหลวงแผ่นดินหมายเลข๓๐๙ (ถนนโรจนะ) ออกไปทั้งสองข้าง ข้างละ ๑,๐๐๐ เมตรโดยด้านเหนือจดเส้นแบ่งเขตอำเภอบางปะอินกับอำเภออุทัย และด้านใต้จดเส้นขนานฟากเหนือ ระยะ ๑,๐๐๐ เมตร กับแนวศูนย์กลางทางหลวงแผ่นดินหมายเลข ๑ (ถนนพหลโยธิน) เว้นแต่พื้นที่ในบริเวณเขตสุขาภิบาลลำตาเสาอำเภอวังน้อยพื้นที่ในบริเวณที่วัดจากแนวศูนย์กลางทางหลวงแผ่นดินหมายเลข๑ (ถนนพหลโยธิน) ออกไปทั้งสองข้าง ข้างละ ๑,๐๐๐ เมตรโดยด้านตะวันออกจดเขตสุขาภิบาลลำตาเสา อำเภอวังน้อยและด้านตะวันตกจดเส้นตั้งฉากกับบางหลวงแผ่นดินหมายเลข ๑ (ถนนพหลโยธิน) ที่จุดซึ่งอยู่ห่างจากจุดบรรจบระหว่างทางหลวงแผ่นดินหมายเลข๑ (ถนนพหลโยธิน) กับทางหลวงแผ่นดินหมายเลข ๓๐๘ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๒๐๐เมตรพื้นที่ในบริเวณที่วัดจากแนวศูนย์กลางทางหลวงแผ่นดินหมายเลข๓๐๘ ไปทางทิศตะวันออกเฉียงเหนือ เป็นระยะ ๑,๐๐๐ เมตรโดยด้านตะวันตกจดเส้นตั้งฉากกับทางหลวงแผ่นดินหมายเลข ๓๐๘ที่จุดซึ่งอยู่ห่างจากจุดที่ทางรถไฟสายเหนือตัดกับทางหลวงแผ่นดินหมายเลข ๓๐๘ ไปทางทิศตะวันออกเฉียงใต้ตามแนวทางหลวงแผ่นดินหมายเลข๓๐๘ เป็นระยะ ๘๐๐ เมตร และด้านตะวันออกจดเส้นขนานฟากตะวันตก ระยะ ๑,๐๐๐ เมตรกับแนวศูนย์กลางทางหลวงแผ่นดินหมายเลข ๓๒พื้นที่ในเขตตำบลคลองจิกอำเภอบางปะอิน ซึ่งด้านเหนือจดเขตทางของทางหลวงแผ่นดินหมายเลข ๓๐๘ ฟากตะวันตกด้านตะวันออกและด้านใต้จดเส้นแบ่งเขตตำบลคลองจิกกับตำบลบางกระสั้นและด้านตะวันตกจดทางรถไฟสายเหนือฟากตะวันออกพื้นที่ในเขตตำบลคลองจิกอำเภอบางปะอิน ซึ่งด้านเหนือจดเขตทางของทางหลวงแผ่นดินหมายเลข ๓๐๘ ฟากตะวันตกด้านตะวันออกจดเส้นขนาน ฟากตะวันตก ระยะ ๑,๐๐๐ เมตร กับศูนย์กลางทางหลวงแผ่นดินหมายเลข๓๒ ด้านใต้จดเส้นแบ่งเขตตำบลคลองจิกกับตำบลเชียงรากน้อยและด้านตะวันตกจดเส้นแบ่งเขตตำบลคลองจิกกับตำบลบางกระสั้นบริเวณที่ ๔ หมายความว่าพื้นที่ในบริเวณแนวเขตควบคุมอาคารตามแผนที่ท้ายกฎกระทรวงนี้ เว้นแต่บริเวณที่ ๑บริเวณที่ ๒ บริเวณที่ ๓ และบริเวณที่ ๕บริเวณที่ ๕ หมายความว่าพื้นที่ในเขตตำบลบ้านกรดตำบลขนอนหลวง ตำบลบ้านโพ และตำบลบ้านหว้า อำเภอบางปะอินซึ่งเป็นบริเวณที่เริ่มจากริมฝั่งแม่น้ำเจ้าพระยา ฝั่งตะวันออก ไปทางทิศตะวันออกจนจดแนวเขตบริเวณที่๓ ด้านทิศตะวันตกพื้นที่ในเขตตำบลบ้านเลนอำเภอบางปะอิน ในส่วนที่อยู่นอกบริเวณรัศมี ๒,๐๐๐ เมตรโดยวัดจากศูนย์กลางของพระราชวังบางปะอิน ซึ่งด้านเหนือจดเส้นแบ่งเขตตำบลบ้านเลนและตำบลบ้านโพด้านตะวันออกจดแนวเขตบริเวณที่ ๓ ด้านทิศตะวันตก ด้านใต้จดเส้นแบ่งเขตตำบลบ้านเลนและตำบลคลองจิก และด้านตะวันตกจดริมฝั่งแม่น้ำเจ้าพระยา ฝั่งตะวันออกพื้นที่ในเขตตำบลสามเรือนและตำบลบ้านสร้าง อำเภอบางปะอิน ในบริเวณที่อยู่ทางด้านทิศตะวันออกเฉียงเหนือของทางหลวงแผ่นดินหมายเลข๓๐๙ (ถนนโรจนะ) เว้นแต่พื้นที่ในบริเวณที่ ๓ โดยเริ่มจากแนวเขตบริเวณที่ ๓ด้านทิศตะวันออก ไปทางทิศตะวันออกเฉียงเหนือ จนจดเส้นแบ่งเขตอำเภอบางปะอินกับอำเภออุทัยพื้นที่ในบริเวณเขตสุขาภิบาลลำตาเสาอำเภอวังน้อยพื้นที่ในเขตตำบลบ่อตาโล่ตำบลลำไทร อำเภอวังน้อย และตำบลคลองจิก อำเภอบางปะอินซึ่งเป็นบริเวณที่ต่อจากเส้นขนาน ฟากตะวันตก ระยะ ๑,๐๐๐ เมตร กับแนวศูนย์กลางทางหลวงแผ่นดินหมายเลข๓๐๙ (ถนนโรจนะ) ไปทางด้านทิศตะวันตก เส้นขนาน ฟากเหนือ ระยะ ๑,๐๐๐ เมตรกับแนวศูนย์กลางทางหลวงแผ่นดินหมายเลข ๑ (ถนนพหลโยธิน) ไปทางด้านทิศเหนือและเส้นขนานฟากตะวันออก ระยะ ๑,๐๐๐ เมตร กับแนวศูนย์กลางทางหลวงแผ่นดินหมายเลข ๓๒ ไปทางด้านทิศตะวันออกพื้นที่ในเขตตำบลพยอม อำเภอวังน้อยซึ่งเป็นบริเวณที่ต่อจากเส้นขนาน ฟากใต้ และฟากตะวันตก ระยะ ๑,๐๐๐ เมตรกับแนวศูนย์กลางทางหลวงแผ่นดินหมายเลข ๑ (ถนนพหลโยธิน)พื้นที่ในเขตตำบลบางกระสั้นอำเภอบางปะอิน ซึ่งเป็นบริเวณที่อยู่ทางด้านทิศตะวันออกของทางรถไฟสายเหนือพื้นที่ในเขตตำบลบางกระสั้นตำบลเชียงรากน้อย อำเภอบางปะอิน ตำบลลำไทร ตำบลพยอม อำเภอวังน้อย และตำบลราชครามตำบลช้างใหญ่ อำเภอบางไทร ในบริเวณที่วัดจากแนวศูนย์กลางทางหลวงแผ่นดินหมายเลข ๓๔๔๒ทางหลวงแผ่นดินหมายเลข ๓๔๗ ทางหลวงแผ่นดินหมายเลข ๓๗ และทางหลวงแผ่นดินหมายเลข ๑(ถนนพหลโยธิน) ออกไปทั้งสองข้าง ข้างละ ๑,๐๐๐ เมตรโดยด้านตะวันออกจดเส้นตั้งฉากกับทางหลวงแผ่นดินหมายเลข ๑ (ถนนพหลโยธิน)ที่จุดซึ่งอยู่ห่างจากจุดบรรจบระหว่างทางหลวงแผ่นดินหมายเลข ๑ (ถนนพหลโยธิน)กับทางหลวงแผ่นดินหมายเลข ๓๐๘ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๒๐๐เมตร ด้านใต้จดแนวเส้นแบ่งเขตอำเภอบางปะอินกับอำเภอบางไทร และด้านตะวันตกจดแนวเส้นขนานกับริมฝั่งแม่น้ำเจ้าพระยาฝั่งตะวันออก ระยะ ๑,๐๐๐ เมตร เว้นแต่พื้นที่ในบริเวณที่วัดจากแนวศูนย์กลางทางหลวงแผ่นดินหมายเลข๓๔๔๒ ทางหลวงแผ่นดินหมายเลข ๓๔๗ และทางหลวงแผ่นดินหมายเลข ๓๗ ออกไปทั้งสองข้างข้างละ ๒๐๐ เมตร โดยด้านตะวันออกจดทางหลวงแผ่นดินหมายเลข ๑ (ถนนพหลโยธิน)ด้านใต้จดเส้นแบ่งเขตอำเภอบางปะอินกับอำเภอบางไทร และด้านตะวันตกจดแนวเส้นขนานกับริมฝั่งแม่น้ำเจ้าพระยาฝั่งตะวันออก ระยะ ๑,๐๐๐ เมตร และพื้นที่ที่อยู่ในบริเวณรัศมี ๒,๐๐๐ เมตรโดยวัดจากศูนย์กลางของศูนย์ศิลปาชีพบางไทรทั้งนี้ ตามแผนที่ท้ายกฎกระทรวงนี้ข้อ ๓ ให้กำหนดพื้นที่ในท้องที่ตำบลบ้านกลึงตำบลกระแชง ตำบลช้างน้อย ตำบลบ้านแป้ง ตำบลสนามชัย ตำบลราชคราม ตำบลช้างใหญ่ตำบลโพแตง ตำบลเชียงรากน้อย อำเภอบางไทร ตำบลปากกราน ตำบลคลองตะเคียน ตำบลบ้านรุนตำบลเกาะเรียน อำเภอพระนครศรีอยุธยา ตำบลบางประแดง ตำบลขนอนหลวง ตำบลบ้านกรดตำบลคุ้งลาน ตำบลสามเรือน ตำบลบ้านสร้าง ตำบลตลาดเกรียบ ตำบลบ้านโพ ตำบลวัดยมตำบลบ้านหว้า ตำบลตลิ่งชัน ตำบลบ้านแป้ง ตำบลบ้านเลน ตำบลบ้านพลับ ตำบลเกาะเกิดตำบลคลองจิก ตำบลบางกระสั้น ตำบลเชียงรากน้อย อำเภอบางปะอิน และตำบลลำตาเสาตำบลบ่อตาโล่ ตำบลลำไทร ตำบลพยอม อำเภอวังน้อย จังหวัดพระนครศรีอยุธยาภายในแนวเขตตามแผนที่ท้ายกฎกระทรวงนี้เป็นบริเวณห้ามก่อสร้าง ดัดแปลงหรือเปลี่ยนการใช้ซึ่งอาคารชนิด และประเภท ดังต่อไปนี้(ก) ภายในบริเวณที่ ๑ห้ามมิให้บุคคลใดก่อสร้างอาคารอื่นใด เว้นแต่(๑) อาคารที่พักอาศัยประเภทบ้านเดี่ยวที่มีความสูงไม่เกิน๘ เมตร(๒) หอถังน้ำที่มีความสูงไม่เกิน ๑๑ เมตร(ข) ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานที่ใช้เครื่องจักรมีกำลังรวมตั้งแต่ห้าแรงม้าหรือเทียบเท่าขึ้นไป หรือใช้คนงานตั้งแต่สิบคนขึ้นไป(๒) สถานบริการตามกฎหมายว่าด้วยสถานบริการ(๓) คลังสินค้าที่มีพื้นที่เกิน ๒๐๐ ตารางเมตร(๔) อาคารที่มีความสูงเกิน ๑๖ เมตร(๕) หอถังน้ำที่มีความสูงเกิน ๑๙ เมตร(ค)[๓] ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานที่มีระยะห่างจากเขตทางของทางหลวงแผ่นดินหมายเลข๑ (ถนนพหลโยธิน) ทางหลวงแผ่นดินหมายเลข ๓๒ ทางหลวงแผ่นดินหมายเลข ๓๐๘ และทางหลวงแผ่นดินหมายเลข๓๐๙ (ถนนโรจนะ) น้อยกว่า ๕๐ เมตร(๒) สถานบริการตามกฎหมายว่าด้วยสถานบริการ(๓) อาคารที่มีความสูงเกิน ๒๕ เมตรเว้นแต่อาคารโรงงานที่สร้างขึ้นภายในเขตนิคมอุตสาหกรรมบางปะอินและเขตนิคมอุตสาหกรรมบ้านหว้าและตั้งอยู่ห่างจากศูนย์กลางของพระราชวังบางปะอินและศูนย์ศิลปาชีพบางไทรไม่น้อยกว่า๒,๐๐๐ เมตร(๔) หอถังน้ำที่มีความสูงเกิน ๒๘ เมตร(ง) ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไป(๒) สถานบริการตามกฎหมายว่าด้วยสถานบริการ(๓) สถานีบริการน้ำมันเชื้อเพลิงตามกฎหมายว่าด้วยการเก็บรักษาน้ำมันเชื้อเพลิง(๔) สถานที่บรรจุก๊าซ สถานที่เก็บก๊าซและสถานีบริการ ตามกฎหมายว่าด้วยการบรรจุก๊าซปิโตรเลียมเหลว(๕) โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๖) อาคารที่มีความสูงเกิน ๑๒ เมตร(๗) หอถังน้ำที่มีความสูงเกิน ๑๕ เมตร(จ)[๔] ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) โรงงานที่มีระยะห่างจากเขตทางของทางหลวงแผ่นดินหมายเลข๑ (ถนนพหลโยธิน) ทางหลวงแผ่นดินหมายเลข ๓๒ ทางหลวงแผ่นดินหมายเลข ๓๐๘ และทางหลวงแผ่นดินหมายเลข๓๐๙ (ถนนโรจนะ) น้อยกว่า ๕๐ เมตร และโรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไปเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อม(๒) สถานบริการตามกฎหมายว่าด้วยสถานบริการ(๓) อาคารที่มีความสูงเกิน ๒๕ เมตร เว้นแต่ไซโลและอาคารโรงงานที่สร้างขึ้นภายในเขตนิคมอุตสาหกรรมบางปะอินและเขตนิคมอุตสาหกรรมบ้านหว้าและตั้งอยู่ห่างจากศูนย์กลางของพระราชวังบางปะอินและศูนย์ศิลปาชีพบางไทรไม่น้อยกว่า๒,๐๐๐ เมตร(๔) หอถังน้ำที่มีความสูงเกิน ๒๘ เมตรการวัดความสูงให้วัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๔ ภายในบริเวณพื้นที่ที่กำหนดตามข้อ ๓ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามที่กำหนดตามข้อ ๓ข้อ ๕ กฎกระทรวงนี้ไม่ใช้บังคับแก่การก่อสร้างดัดแปลง หรือเปลี่ยนการใช้อาคาร ดังต่อไปนี้(๑) อาคารหรือสถานที่ของทางราชการ(๒) อาคารหรือสถานที่ขององค์การของรัฐที่จัดตั้งขึ้นตามกฎหมายที่ใช้ในกิจการขององค์การหรือใช้เพื่อสาธารณประโยชน์(๓) ศาสนสถาน(๔)[๕] อาคารของศูนย์ศิลปาชีพบางไทร(๕) เขื่อน สะพาน อุโมงค์ ทางหรือท่อระบายน้ำรั้วกำแพง และประตู(๖) อาคารของบริษัทโรงงานอุตสาหกรรมกระดาษบางปะอินจำกัดข้อ ๖อาคารที่มีอยู่แล้วในพื้นที่ที่กำหนดตามข้อ ๓ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดตามข้อ๓ข้อ ๗ อาคารที่ได้รับอนุญาตให้ก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร ก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๑๑ มกราคม พ.ศ. ๒๕๓๔พลตำรวจเอก ประมาณ อดิเรกสารรัฐมนตรีว่าการกระทรวงมหาดไทย[เอกสารแนบท้าย]๑.[๖]แผนที่ท้ายกฎกระทรวง ฉบับที่ ๔๓ (พ.ศ. ๒๕๓๗) ออกตามความในพระราชบัญญัติควบคุมอาคารพ.ศ. ๒๕๒๒หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันท้องที่บางแห่งในอำเภอบางไทร อำเภอพระนครศรีอยุธยาอำเภอบางปะอิน และอำเภอวังน้อย จังหวัดพระนครศรีอยุธยามีการเปลี่ยนแปลงเกี่ยวกับสภาพการก่อสร้างและการใช้อาคารไปจากเดิม โดยเฉพาะพื้นที่บางส่วนกำลังมีการพัฒนาและขยายตัวในด้านการก่อสร้างและการใช้อาคารอย่างรวดเร็วจึงมีความจำเป็นต้องปรับปรุงมาตรการเกี่ยวกับการควบคุมการก่อสร้าง ดัดแปลงหรือการใช้อาคารในบริเวณดังกล่าวตามที่ได้กำหนดโดยกฎกระทรวง ฉบับที่ ๑๓ (พ.ศ. ๒๕๒๘)ออกตามความในพระราชบัญญัติควบคุมอาคาร พ.ศ. ๒๕๒๒ซึ่งใช้บังคับในท้องที่ดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวง ฉบับที่ ๔๓ (พ.ศ.๒๕๓๗) ออกตามความในพระราชบัญญัติควบคุมอาคาร พ.ศ. ๒๕๒๒[๗]ข้อ ๖อาคารที่มีอยู่แล้วในพื้นที่ที่กำหนดให้เป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอยู่ในท้องที่ตำบลบ้านกลึงตำบลกระแชง ตำบลช้างน้อย ตำบลบ้านแป้ง ตำบลสนามชัย ตำบลราชคราม ตำบลช้างใหญ่ตำบลโพแตง ตำบลเชียงรากน้อย อำเภอบางไทร ตำบลปากกราน ตำบลคลองตะเคียน ตำบลบ้านรุนตำบลเกาะเรียน อำเภอพระนครศรีอยุธยา ตำบลบางประแดง ตำบลขนอนหลวง ตำบลบ้านกรดตำบลคุ้งลาน ตำบลสามเรือน ตำบลบ้านสร้าง ตำบลตลาดเกรียบ ตำบลบ้านโพ ตำบลวัดยมตำบลบ้านหว้า ตำบลตลิ่งชัน ตำบลบ้านแป้ง ตำบลบ้านเลน ตำบลบ้านพลับ ตำบลเกาะเกิดตำบลคลองจิก ตำบลบางกระสั้น ตำบลเชียงรากน้อย อำเภอบางปะอิน และตำบลลำตาเสาตำบลบ่อตาโล่ ตำบลลำไทร ตำบลพยอม อำเภอวังน้อย จังหวัดพระนครศรีอยุธยา ภายในแนวเขตตามแผนที่ท้ายกฎกระทรวงนี้ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงฉบับที่ ๒๖ (พ.ศ. ๒๕๓๔) ออกตามความในพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยกฎกระทรวงนี้ แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ แห่งกฎกระทรวง ฉบับที่ ๒๖ (พ.ศ. ๒๕๓๔) ออกตามความในพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยกฎกระทรวงนี้ข้อ ๗อาคารที่ได้รับอนุญาตหรือได้ใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวง ฉบับที่๒๖ (พ.ศ. ๒๕๓๔) ออกตามความในพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงฉบับที่ ๒๖ (พ.ศ. ๒๕๓๔) ออกตามความในพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยกฎกระทรวงนี้ไม่ได้หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากในปัจจุบันท้องที่บางส่วนในอำเภอบางไทร อำเภอพระนครศรีอยุธยาอำเภอบางปะอิน และอำเภอวังน้อย จังหวัดพระนครศรีอยุธยามีการก่อสร้างโรงงานอุตสาหกรรมใกล้เคียงโบราณสถานและสถานที่สำคัญ โดยเฉพาะในท้องที่อำเภอบางปะอินและอำเภอบางไทรเพิ่มมากขึ้น จึงมีความจำเป็นต้องปรับปรุงมาตรการเกี่ยวกับการควบคุมการก่อสร้างดัดแปลง หรือเปลี่ยนการใช้อาคารในบริเวณดังกล่าว เพื่อประโยชน์ในด้านการรักษาคุณภาพสิ่งแวดล้อมการผังเมืองและการสถาปัตยกรรม จึงจำเป็นต้องออกกฎกระทรวงนี้[๑] ราชกิจจานุเบกษาเล่ม ๑๐๘/ตอนที่ ๑๑/ฉบับพิเศษ หน้า ๒๑/๒๒ มกราคม ๒๕๓๔[๒] ข้อ๒ แก้ไขเพิ่มเติมโดยกฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒[๓] ข้อ๓ (ค) แก้ไขเพิ่มเติมโดยกฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒[๔] ข้อ๓ (จ) แก้ไขเพิ่มเติมโดยกฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒[๕] ข้อ๕ (๔) แก้ไขเพิ่มเติมโดยกฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒[๖] แผนที่ท้ายกฎกระทรวงฉบับที่ ๒๖ (พ.ศ. ๒๕๓๔) ออกตามความในพระราช่บัญญัติควบคุมอาคาร พ.ศ. ๒๕๒๒แก้ไขเพิ่มเติมโดยกฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒[๗] ราชกิจจานุเบกษาเล่ม ๑๑๑/ตอนที่ ๕๐ ก/หน้า ๗๓/๙ พฤศจิกายน ๒๕๓๗